Egy gőzmozdony erejével húz bármilyen sebességről | Presztízs Magazin | Autó, Tuning
Szerző: Benedek Attila | 2012.12.07. |
Címkék: autó, bmw, teszt
A legfrissebb autó-technika a gyönyörű testben megmutatta, mire képes: ha kell, szélsebes, ha kell, nevetségesen takarékos – és mindig gyönyörű. Az autó formájának a megítélése ízlés dolga, ezért nem is lehet úgy mérni, mint a motor teljesítményét. A Gran Coupé a prémium német hármasból talán a legszebb. Hogy miért? Nos, az Audi A7 hidegvérű gyilkos tekintete, a Mercedes CLS pedig az érdekes orra miatt veszítette el az első helyet.
Hasznos szerkezetek
Ha nem lenne elég a külső, ott a fagyott bronz metál fényezés, amely túlmutat a ma divatos matt feketén. Ez a páros mágnesként vonzza a tekinteteket, kortól, nemtől, társadalmi helyzettől függetlenül. Alföldi kisvárosban fotóztuk a BMW-t, a sétálók megkérdezték a típusát és fényképezték egymást a kocsival. Az „elájulás” az autótól nem csupán vidéki reakció volt, Budapesten is rendesen forogtak utána az emberek! A BMW Magyarország vecsési központja előtt parkoló tesztautót hosszan és vágyakozó tekintettel nézték az arra járó öltönyös urak és hölgyek.
Ami szimpatikus a BMW-ben, hogy a beépített rengeteg elektromos szerkentyű nemcsak felesleges kütyü, hanem nagy többségüknek van értelme. Az első sárvédők szélébe épített kamera sokáig csak érdekességnek tűnt, de amikor a hosszú motorházú autóval a kapuból kihajtottam, nagyon hasznosnak bizonyult. A központi kijelzőn látni lehetett a járda mindkét oldalát. A navigáció és az i-Drive üzemeltetése nagyon egyszerű, a témától idegenkedők is boldogulnak a kezelésével. A vadászrepülőktől származó, a sebességet és a navigáció főbb adatait a szélvédő elé vetítő HUD is kiváló, egy dolgot lehet kritizálni vele kapcsolatban, hogy a navigációs adat, a kedvenc üléspozícióból nem mindig látható teljesen.
A kupé az kupé!
A másik, ami hibaként felróható, az a kilátás. A hátsó ablak a napfény beengedésére tökéletesen alkalmas, hátralátásra ott a csomagtartó elforduló márkajele alatt lévő tolatókamera. Elöl sem jobb a helyzet, a hosszú és előre lejtő motorháztető akadályozza a kocsi orrának érzékelését. Ezek a kupéforma és a mély üléshelyzet velejárói, ezzel együtt kell élnie a sofőrnek. Az 5007 mm-es hossz szűk parkolóházakban okoz gondot, éles fordulókban az autó épsége miatt érdemes tolatni, többször is. A kupéság további hozadéka, hogy hátul csak két ülés van, nincs a harmadik személynek helye. Ami pozitívum, hogy a két hátsó ülés dönthető, így a raktér ki tud bővülni 460-ről, 1240 literre. A fejtér kiváló hátul, még a magasaknak is, a térdek is elférnek, mert a négyajtós, a kétajtós kupénál 113 milliméterrel hosszabb.
Vicc, amit eszik
Szerencsére a mérnököket is hagyták szóhoz jutni, így a megszokott magas színvonalat képviseli a technika. Európában a legnépszerűbb kivitel a 640d, amely háromliteres, két turbófeltöltővel ékesített hathengeres motor. A 313 lóerő és a 630 Nm nyomaték elég beszédes adatok. A motorhoz gyors reakciójú, nyolcsebességes automataváltó kapcsolódik, aminek működését nem érheti kritika.
Aki be tud ruházni a 23 milliós alapárú Gran Coupéba, annak a fogyasztás nem számít. A technikát jellemzi, hogy a zömmel közúton, általában a szabályok betartatásával megtett táv alatt az átlagfogyasztás 8,1 liter volt, ami vicc. Csodák nincsenek, a motor leállítás/újraindítás és a megszokott BMW-s takarékossági dolgok hozták össze az eredményt.
A menetdinamika pazar: 5,4 mp telik el százig, a gyorsulás nem nyaktörős, csak azt venni észre, hogy gőzmozdonyként húz az autó minden sebességről. Padlógázas állórajtnál a szabályozás hagyja kicsit túlpörögni a kerekeket, ez az engedékenység szerencsére más téren is megvan: kanyarban erősebben gyorsítva finoman elindul a kocsi fara. A váltó és a motor reakciója természetesen állítható, lehet a takarékosságra is fókuszálni, nem csak a gyors gázpedál és váltó reakcióra.
Összességében? Nagy élmény volt!
1. Több megyében piros riasztást adtak ki a hófúvás miatt
2. Ónos eső várható a következő napokban
3. A hétvégén hóátfúvásokra kell számítani
4. Havazás - Jelentős késések a vonatközlekedésben országszerte
5. Tízezrek vannak áram nélkül Szlovákiában
6. Ismét lehet síelni Bánkúton
autó teszt bmw tuning Chevrolet Camaro téligumi Genertel
1. Ismét lehet síelni Bánkúton
2. Tízezrek vannak áram nélkül Szlovákiában
3. Havazás - Jelentős késések a vonatközlekedésben országszerte
4. A hétvégén hóátfúvásokra kell számítani
5. Ónos eső várható a következő napokban
6. Több megyében piros riasztást adtak ki a hófúvás miatt